Fidji, breier op geldeenheid vereer | Netwerk24
Fidji, breier op geldeenheid vereer
Ben Ryan.Foto: Getty Images
Die $7-noot waarop die Fidjiaanse sewesspan en hul breier verewig is.
Ben Ryan, die voornmalige sewesrubyafrigter wat aan Fidji sy heel eerste medalje by 'n Olimpiese Spele besorg het, is op 'n 50 sent-munstuk van dié land se geldeenheid verewig.
Ryan het Fidji se sewesrugbyspan tot die goue medalje in verlede jaar se Olimpiese Spele in Brasilië (Rio de Janeiro) afgerig.
Die Engelsman het Fidji ook in 2015 en 2016 tot agtereenvolgende titels in sewesrugby se Wêreldreeks afgerig en word as 'n plaaslike legende in dié land beskou.
Voreqe Bainimarama, Fidji se eerste minister, het om die rede besluit om as 'n eerbetoon die breier op die land se 50 sent-muntstuk te verewig.
'n Spesiale $7-gedenknoot waarop die Olimpiese spelers met hul goue medaljes pryk, is ook uitgereik. Ryan sit trots op een van die spelers se skouers.
Ryan is vir sy sukses met die sewesspan ook sy eie stuk grond in Fidji as geskenk gegee en het ook die nasionale eerbewys Companion of the Order of Fiji ontvang.